जयपुर। आप भी जयपुर मेट्रो के लिए कंसल्टेंट बन सकते हैं। इसके लिए कोई क्वालिफिकेशन की जरूरत नहीं, केवल आपका आइडिया चाहिए। जयपुर मेट्रो ने आमजन से पूछा कि मेट्रो स्टेशन और ट्रैक के इर्द-गिर्द जेएमआरसी की ओर से बनाए जाने वाला शॉपिंग सेंटर का स्वरूप कैसा हो? उसमें क्या-क्या सुविधाएं चाहिए?
जयपुर मेट्रो ने इसके लिए एक कंसल्टेंट फोरम बनाने का फैसला किया। इस कंसल्टेंट फोरम के लिए कोई भी व्यक्ति आवेदन कर सकता है। वर्चुअल फोरम जयपुर मेट्रो की वेबसाइट jaipurmetrorail.in पर स्थापित किया गया। जयपुर मेट्रो के सीएमडी निहालचंद गोयल ने बताया कि राज्य की पहली मेट्रो ट्रेन संचालन में वे आमजन को जोड़ना चाहते हैं।
कॉमर्शियल कॉम्पलेक्स स्पेस के लिए प्रक्रिया शुरू कर दी गई। मेट्रो स्टेशन पर दुकानें या आउटलेट्स, आर्ट वर्क या विज्ञापन आदि के बारे में भी सुझाव मांगे गए। जिस व्यक्ति के सुझाव को लागू किया जाएगा, उसके नाम को पहचान दी जाएगी।
जेएमआरसी ने यह भी मांगा कि जनता ही बताए कि मेट्रो के पब्लिक डीलिंग और मैंटीनेंस स्टाफ की यूनिफॉर्म कैसी हो। वे कैसे दिखें। वे कैसे यात्रियों को आकर्षित करें।
hin_Deva hin_Deva hin_Deva hin_Deva